Aadan Cabdulle Cawaale ayaa sheegay in aanu wax khasaare ah ka dhalan dagaalka marka laga reebo dhaawacyo fudud oo soo gaaray dad shacab ah oo ku sugnaa gudaha degmada. Guddoomiye ku-xigeenka ayaa beeniyay warar sheegayay in ay maleeshiyada Al-Shabaab qabsatay degmada Maxaas.
Raysul wasaaraha wuxuu farxad ku tilmaamay in shirka uu yahay kii saddexaad oo lagu qabanayo magaalada Muqdisho, oo ku soo beegmay xilli ay Soomaaliya gashay marxlad kala guur ah, wuxuuna xaqiijiyay inay shirka sidoo kale looga hadli doono sidii gobollada dalka looga saari lahaa maleeshiyada Al-Shabaab.